Միլթոն Փեթրի

Միլթոն Փեթրի (), ամերիկացի մանրածախ առևտրական, ներդրող և բարերար։ Նա իր հարստությունը վաստակել է մանրածախ խանութների ցանցից՝ այն համալրելով անշարժ գույքի և բաժնետոմսերի մեջ մի շարք ներդրումների միջոցով։ Նյու Յորքում հայտնի էր որպես բարերար, ով գումար էր տրամադրում համալսարաններին և մշակութային հաստատություններին, ինչպես նաև բազմաթիվ անհատների։

Վաղ կյանք և կարիերա
Միլթոնի ծնողները ռուս հրեա ներգաղթյալներ էին, երբ նա ծնվեց, նրանք գրավատուն էին աշխատացնում Սոլթ Լեյք Սիթիում։ 1927 թվականին նա հիմնեց գուլպեղենի խանութների ցանց, սակայն այն իրականում ձախողվեց։ Այնուհետև նա կառուցեց մանրածախ առևտրի խոշոր ընկերություն, որը կոչվեց Petrie Stores, որը գործում էր կանանց հագուստի ավելի քան 1700 զեղչային խանութներ տարբեր անվանումներով՝ Petries, Three Sisters, Jean Nicole, Rave, Stuarts, Winkleman's, Marianne's և G&G: 1977 թվականին Irvine Company-ն գնելու նպատակով նրա 10 միլիոն դոլարի ներդրումը  կոնսորցիումում, որը կազմակերպել էր Ա. Ալֆրեդ Թաուբմանիը, վերադարձրեց 100 միլիոն դոլար։ 1987 թվականին նա սկսեց ձեռք բերել Toys «R» Us-ի բաժնետոմսերը՝ յուրաքանչյուրի համար մեկ դոլարից պակաս գնով։ Նրա մասնաբաժինը աճել է մինչև ընկերության 38 տոկոսը և նրա մահվան ժամանակ արժեր 1,5 միլիարդ դոլար։

Բարեգործություն
Փեթրին հայտնի էր  Նյու Յորքի կրթական և մշակութային հաստատություններում իր մեծ աջակցությունններով։ Մետրոպոլիտեն թանգարանի Քերոլ և Միլթոն Փեթրիի եվրոպական քանդակների դատարանն անվանվել է ի երախտագիտություն նրա՝ թանգարանին 10 միլիոն դոլարի նվիրատվության։ Ի երախտագիտություն Սուրբ Հովհաննես Աստվածային տաճարին 1 միլիոն դոլար արժողությամբ նրա նվերի համար, նրա դեմքը նմանեցված փորագրված է տաճարի հարավային զանգակատան պատի անկյունի բարձակի վրա։ Նա նաև ավելի շատ միլիոններ է նվիրել Բեթ Իսրայելի բժշկական կենտրոնին, Հյուսիսային Ամերիկայի հրեական ֆեդերացիային և Սլոան-Քեթերինգի հուշահամալիրի քաղցկեղի կենտրոնին։ 

Փեթրին հայտնի էր նաև սովորական անհատներին մատուցած իր նվերներով։ Նա տարեկան 20,000 դոլար էր տալիս մոդել Մարլա Հանսոնին, ում դեմքը կտրատվել էր նախկին տանտիրոջ կողմից հրահրված հարձակման ժամանակ։ Նա հատկապես առատաձեռն էր ոստիկանների նկատմամբ։ Նա տարեկան 20,000 դոլար է խոստացել Նյու Յորքի ոստիկանության հետախույզ Էնթոնի Վենդիտիի այրուն, ով սպանվել է 1986 թվականին փոխհրաձգության ժամանակ, ինչպես նաև հիմնադրամներ՝ խուզարկուի երեխաների կրթության համար։ Նա նույնն արեց Նյու Յորքի ոստիկանության հետախույզ Լուի Միլլերի այրուն, ով սպանվել էր 1987 թ. և Նյու Յորքի ոստիկան Սթիվեն Մակդոնալդին, ով հրազենային հարված է ստացել  և անդամալույծ մնացել 1987թ.:

Անձնական կյանք
Փեթրին ամուսնացավ Յետտա Ֆրիդմանի հետ և ունեցավ որդի, որի անունն էր Բեռնարդ Փեթրի։ 1978-ին նա ամուսնացավ իր չորրորդ կնոջ հետ՝ բապտիստ, Գրինվիլում, Հարավային Կարոլինա և երեք անգամ ամուսնացած՝ Քերոլ ՄակԴանիել Պորտագո Քերի-Հյուզ Պիստել Փեթրիի հետ։ Նա իսպանացի ավտոարշավորդ Ալֆոնսո դե Պորտագոյի նախկին կինն էր։ Փեթրիի մահվան ժամանակ նրա կողքին էին իր կինը՝ Քերոլինը, նախկին ամուսնություններից ծնված երեխաները՝ Բեռնարդ Փեթրին, Մարիան Միլլերը և Պատրիսիա Հյուգենբերգը, թոռները՝ Մեթյու Միլլերը և Կուրտ Հյուգենբերգը և ծոռը՝ Էնթոնի Արիա Փեթրի Հյուգենբերգը։ Հուղարկավորության ծառայությունները տեղի ունեցան Նյու Յորք քաղաքի Էմանուել տաճարում։ Իր մահից հետո նա թողեց 300–400 միլիոն դոլար՝ հիմնելու Քերոլ և Միլթոն Փեթրի հիմնադրամը, որը շարունակեց նրա բարեգործությունը։

Ծանոթագրություններ 

20-րդ դարի ամերիկացի գործարարներ
Վիքիպեդիա:ՈՒՎ 2023-ի հոդվածներ